Document ID: 32003R1885

A Bizottság 1885/2003/EK rendelete
(2003. október 27.)
az azonos tulajdonságokkal rendelkező olívaolaj-termelőövezetek körülhatárolásáról szóló 2138/97/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1513/2001/EK rendelettel [1] módosított, az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletre [2],
tekintettel a legutóbb az 1639/98/EK rendelettel [3] módosított, az olívaolaj termelésére nyújtott támogatásra és az olívaolaj termelői szervezeteinek támogatására vonatkozó általános szabályok megállapításáról szóló, 1984. július 17-i 2261/84/EGK tanácsi rendeletre [4], és különösen annak 19. cikkére,
mivel:
(1) A 2261/84/EGK rendelet 18. cikke előírja, hogy az olajbogyó-terméshozamokat és olajhozamokat az azonos tulajdonságokkal rendelkező termelési övezetek szerint rögzítik a termelő tagállamok által benyújtott számadatok alapján.
(2) A termelési övezetek a legutóbb az 1836/2002/EK rendelettel [5] módosított 2138/97/EK bizottsági rendelet [6] mellékletében vannak körülhatárolva. Közigazgatási és strukturális okokból Görögországban és Spanyolországban a 2002/03. gazdasági évre vonatkozóan módosítani kell az azonos tulajdonságokkal rendelkező termelési övezeteket.
(3) Az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,
ELFOGADTA EZT A RENDELETET:
1. cikk
A 2138/97/EK rendelet melléklete a következőképpen módosul:
1. az A. pontban a Brindisi, Lecce és Sassari megyéhez kapcsolódó részek helyébe rendre az e rendelet I. mellékletében található megfelelő szövegrészek lépnek;
2. a C. pontban a "Νομός Αχαίας" cím a következőképpen módosul:
a) a 3. övezetben a következő települések nevét el kell hagyni: "Aγιας Βαρβάρας, Αγίας Μαρίνας, Αλεποχωρίου, Βελιμιχίου, Δροσιάς, Ερυμινθείας, Καλανίστρας, Καλάνου, Καλεντζίου, Καλουσίου, Κάλφα, Καταρράκτη, Λακκω)ότων, Μανεσίου, Νέου Κοριηγαδίου, Πόρτων, Ρουπακιάς, Σκιαδά, Σκούρα, Σπαρτιάς, Σταυροδρομου, Χιόνας, Χρυσοπηγής";
b) a következő 4. övezettel egészül ki:
"Ζώνη 4:
Κοινότητες: Αγίας Βαρβάρας, Αγίας Μαρίνας, Αλεποχωρίου, Βελιμιχίου, Δροσιάς, Ερυμινθείας, Καλανίστρας, Καλάνου, Καλεντζίου, Καλουσίου, Κάλφα, Καταρράκτη, Λακκωμιτων, Μανεσίου, Νέου Κοριηγαδίου, Πόρτων, Ρουπακιάς, Σκιαδά, Σκούρα, Σπαρτιάς, Σταυροδρομου, Χιόνας, Χρυσοπηγής";
3. a D. pont a következőképpen módosul:
a) a "Comunidad autónoma: Andalucía" cím alatt a "Huelva" megyéhez tartozó rész helyébe az e rendelet II. mellékletében található szöveg lép;
b) a "Comunidad autónoma: Aragón" cím a következőképpen módosul:
i. "Teruel" megye 3. övezete kiegészül "Blesa" településsel;
ii. "Zaragoza" megye 4. övezete kiegészül "Pradilla de Ebro" településsel;
iii. "Zaragoza" megye 5. övezete kiegészül "Villanueva de Huerva" településsel;
c) a "Comunidad autónoma: Castilla y León" és a "Comunidad autónoma: Madrid" cím helyébe rendre az e rendelet III. mellékletében található megfelelő szövegrészek lépnek.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2002. november 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. október 27-én.

Labels: 18
17
6